Први португалски трговци стигли су на острво Кјушу 1542. Већ 1543. Португалци су поклонили локалним јапанским великашима неколико аркебуза, на основу којих су јапански ковачи за мање од годину дана израдили успешне копије. Ове аркебузе биле су једноставно, али ефикасно ватрено оружје: састојале су се од гвоздене изолучене цеви, повијеног дрвеног кундака и табана на фитиљ, који је у Јапану остао у употреби све до друге половине 19. века. Значај новог оружја убрзо се осетио у Јапану: Ода Нобунага и Тојотоми Хидејоши наоружали су велики део пешадије аркебузама, уз чију помоћ су постигнуте велике победе над војскама јапанских феудалаца у ратовима за уједињење Јапана (1560-1585) и над Корејанцима у јапанској инвазији Кореје (1592-1598).